pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. พาเด็กเข้าคุ้มครองเพิ่ม 21 คน หลังแยกออกจากสถานสงเคราะห์เอกชนที่ จ.สมุทรสงคราม
วันศุกร์ที่ 4 พฤศจิกายน 2565
พม. พาเด็กเข้าคุ้มครองเพิ่ม 21 คน หลังแยกออกจากสถานสงเคราะห์เอกชนที่ จ.สมุทรสงคราม
พม. พาเด็กเข้าคุ้มครองเพิ่ม 21 คน หลังแยกออกจากสถานสงเคราะห์เอกชนที่ จ.สมุทรสงคราม
วันนี้ (3 พ.ย. 65)นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยถึงความคืบหน้าการช่วยเหลือเด็กในสถานสงเคราะห์เอกชนแห่งหนึ่งที่จังหวัดสมุทรสงคราม ว่า หลังจากทีม One Home พม. จังหวัดสมุทรสงคราม พร้อมด้วยทีมสหวิชาชีพ ได้แยกเด็ก 8 คนแรก แล้วนําออกมาเพื่อเข้าสู่กระบวนการสอบสวนและประมวลกฎหมายวิธีพิจารณาความอาญา ล่าสุด เย็นวานนี้ (2 พ.ย. 65) ระหว่างเจ้าหน้าที่ตํารวจเข้าตรวจค้นสถานสงเคราะห์ดังกล่าว กระทรวง พม. โดยพนักงานเจ้าหน้าที่ตาม พ.ร.บ. คุ้มครองเด็ก พ.ศ. 2546 ได้แก่ นักสังคมสงเคราะห์จากบ้านพักเด็กและครอบครัวจังหวัดสมุทรสงคราม สมุทรปราการ สมุทรสาคร และราชบุรี ได้ร่วมกันแยกเด็ก 21 คน และช่วยนําออกมาด้วยความสมัครใจ ซึ่งขณะนี้ มีเด็กรวมทั้งสิ้น 29 คน อายุระหว่าง 1 - 20 ปี อยู่ในความคุ้มครองสวัสดิภาพของกระทรวง พม.
นายอนุกูลกล่าวเพิ่มเติมว่า สําหรับเด็กอีกกว่า 20 คน ที่ยังไม่ได้ตัดสินใจออกจากสถานสงเคราะห์ดังกล่าว วันนี้ (3 พ.ย. 65) ทีมสหวิชาชีพจะประชุมหาแนวทางร่วมกันเพื่อเข้าไปช่วยเหลือเด็กโดยเร็วที่สุด ทั้งนี้ กระทรวง พม. ต้องนําเด็กทั้งหมดมาอยู่ในความคุ้มครองสวัสดิภาพตาม พ.ร.บ.คุ้มครองเด็ก พ.ศ. 2546
รัฐบาลไทย-ข่าวทำเนียบรัฐบาล-จุรินทร์ ลุยเพิ่มกิจการวิสาหกิจเพื่อสังคม เสริมศักยภาพเข้มแข็งอย่างยั่งยืนร่วมดูแลสังคม
วันพุธที่ 19 ตุลาคม 2565
จุรินทร์ ลุยเพิ่มกิจการวิสาหกิจเพื่อสังคม เสริมศักยภาพเข้มแข็งอย่างยั่งยืนร่วมดูแลสังคม
จุรินทร์ ลุยเพิ่มกิจการวิสาหกิจเพื่อสังคม เสริมศักยภาพเข้มแข็งอย่างยั่งยืนร่วมดูแลสังคม
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวันที่ 19 ต.ค. 65 นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมคณะกรรมการส่งเสริมวิสาหกิจเพื่อสังคม ซึ่งภายใต้การกํากับดูแลของนายจุรินทร์ในช่วงสามปีที่ผ่านมา ทางสํานักงานส่งเสริมวิสาหกิจเพื่อสังคม (สวส.) ได้ผ่านร่างกฏหมายครบตามเป้าหมายรวม 37 ฉบับ มีผลบังคับใช้แล้ว 29 ฉบับ มากไปกว่านั้น ได้ขับเคลื่อนการจัดตั้งวิสาหกิจเพื่อสังคม จาก 129 กิจการในปี 2562 เป็น 214 กิจการ ณ ปัจจุบัน แม้ต้องเผชิญสถานการณ์โควิด19 ในช่วงสองปีที่ผ่านมา สําหรับปี 2566 นายจุรินทร์ ตั้งเป้าให้เพิ่มจํานวนกิจการอย่างน้อย 20 % หรือเพิ่มเป็น 256 กิจการ
นางสาวรัชดา กล่าวว่า เป้าหมายของรัฐบาลคือการส่งเสริมให้ภาคเอกชนเข้ามีส่วนร่วมในการดูแลสังคมและสิ่งแวดล้อม ซึ่งวิสาหกิจเพื่อสังคมเป็นกลไกสําคัญที่รัฐบาลมุ่งส่งเสริมให้มีความเข้มแข็งอย่างยั่งยืน นํากําไรที่ได้ไปแบ่งปันให้กับสังคมต่อไป ในปี 2566 นี้ สวส.ได้กําหนดนโยบายในการดําเนินการ ซึ่งสอดรับกับความเห็นของสมัชชาวิสาหกิจเพื่อสังคมดังนี้ 1) การพัฒนาศูนย์บ่มเพราะวิสาหกิจเพื่อสังคมเพื่อพัฒนาศักยภาพวิสาหกิจเพื่อสังคม 2) การพัฒนาข้อมูลแหล่งเงินทุนและทรัพยากรแก่วิสาหกิจเพื่อสังคม 3) การพัฒนากลไกการบริหารวิสาหกิจเพื่อสังคม 4) การส่งเสริมและประชาสัมพันธ์การตระหนักรู้เรื่องวิสาหกิจเพื่อสังคมให้เป็นที่รู้จักอย่างกว้างขวาง 5) การสร้างระบบนิเวศที่สนับสนุนการทําธุรกิจของวิชากิจเพื่อสังคม และ 6)การพัฒนาเครื่องมือวัดผลลัพธ์ของวิชาการเพื่อสังคมในบริบทประเทศไทย
แผนการดําเนินการต่อไป อาทิ
1) โครงการอบรมเชิงปฏิบัติการบ่มเพาะผู้ประกอบการเพื่อสังคมในระดับภูมิภาค มุ่งเน้นการพัฒนาศักยภาพผู้ประกอบการในระดับภูมิภาค
2) จัดกิจกรรมเพื่อผลักดันให้วิสาหกิจเพื่อสังคมใช้เครื่องมือประเมินผลลัพธ์ทางสังคมไม่น้อยกว่าร้อยละ 20
3)โครงการ Financial clinicให้คําปรึกษาวิสาหกิจเพื่อสังคม เพื่อเพิ่มโอกาสการเตรียมความพร้อมและเข้าถึงแหล่งทุนโดยความร่วมมือกับ
บรรษัทประกันสินเชื่ออุตสาหกรรมขนาดย่อม (บสย.)
4) สร้างการรับรู้ ให้ความรู้แก่วิสาหกิจเพื่อสังคมในการเข้าถึงแหล่งทุนต่างๆ
5) ร่วมหารือกับหน่วยงานที่เกี่ยวข้องด้านสิทธิประโยชน์ของวิสาหกิจเพื่อสังคม เช่น กรมสรรพากร กรมบัญชีกลาง และหน่วยงานอื่นๆ ที่เกี่ยวข้องเพื่อขยายโอกาสและพัฒนาสิทธิประโยชน์ให้กับวิสาหกิจเพื่อสังคมต่อไป
รัฐบาลไทย-ข่าวทำเนียบรัฐบาล-​นายกฯ ส่งเสริมโอกาสแรงงานไทยทำงานในต่างประเทศ พร้อมเร่งพัฒนาทักษะแรงงานไทยให้มีคุณสมบัติ ทักษะอาชีพ และภาษา รองรับตลาดในต่างประเทศ
วันอาทิตย์ที่ 16 ตุลาคม 2565
​นายกฯ ส่งเสริมโอกาสแรงงานไทยทํางานในต่างประเทศ พร้อมเร่งพัฒนาทักษะแรงงานไทยให้มีคุณสมบัติ ทักษะอาชีพ และภาษา รองรับตลาดในต่างประเทศ
​นายกฯ ส่งเสริมโอกาสแรงงานไทยทํางานในต่างประเทศ พร้อมเร่งพัฒนาทักษะแรงงานไทยให้มีคุณสมบัติ ทักษะอาชีพ และภาษา รองรับตลาดในต่างประเทศ
วันนี้ (16 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการเดินหน้าต่อเนื่องส่งเสริมโอกาสการทํางานแก่แรงงานไทย ทั้งใน และต่างประเทศ พร้อมเร่งพัฒนาทักษะ คุณสมบัติแรงงานไทยให้ก้าวหน้า เพื่อให้เป็นที่ต้องการในตลาดแรงงาน
โฆษกประจําสํานักนายกรัฐมนตรี เปิดเผยว่า กระทรวงแรงงานเดินหน้าตามแนวนโยบายของนายกรัฐมนตรี ส่งเสริมให้แรงงานไทยมีโอกาสทํางานในต่างประเทศมากขึ้น โดยเมื่อปี 2564 แรงงานไทยแจ้งความประสงค์จะเดินทางไปทํางานในต่างประเทศมากที่สุด 4 อันดับแรก ได้แก่ อิสราเอล เกาหลีใต้ ไต้หวัน และญี่ปุ่น ซึ่งถือเป็นตลาดสําคัญของแรงงานไทยที่มีความพร้อม ทั้งนี้ กระทรวงแรงงานพร้อมขยายตลาด รวมถึง พัฒนาเพิ่มทักษะแรงงานไทยให้มีคุณสมบัติ ทั้งทักษะอาชีพ และภาษา ตรงตามความต้องการที่ตลาดต่างประเทศกําหนด
ซึ่งล่าสุด สํานักงานประกันสังคม (สปส.) ยังได้เปิดให้แรงงานและอาสาสมัครแรงงานในต่างประเทศ สามารถสมัครเป็นผู้ประกันตนมาตรา 39 และมาตรา 40 เพื่อให้บุคคลดังกล่าวได้เข้าถึงความคุ้มครองและสิทธิประกันสังคม เป็นหลักประกันความมั่นคงในชีวิตเช่นเดียวกับคนที่อยู่ในประเทศไทย โดย ผู้สนใจสามารถติดตามรายละเอียดได้ที่เว็บไซต์สํานักงานประกันสังคม (www.sso.go.th) และเพจเฟซบุ๊กสํานักงานประกันสังคม หรือสอบถามได้ที่สายด่วนกระทรวงแรงงาน โทร 1506 ตลอด 24 ชั่วโมง
“รัฐบาลร่วมทํางานอย่างใกล้ชิดกับหน่วยงานด้านแรงงานในต่างประเทศ เพื่อให้มั่นใจในศักยภาพของแรงงาน และอาสาสมัครแรงงานไทย รวมทั้ง รัฐบาลได้เดินหน้ายกระดับมาตรฐานฝีมือแรงงาน พัฒนาความสามารถด้านทักษะอาชีพให้ตรงต่อความต้องการของตลาดต่างประเทศ พร้อมกันนี้ ได้ทํางานอย่างคู่ขนานเพื่อคุ้มครอง ดูแลแรงงานเสมือนทํางานอยู่ในประเทศไทย ทั้งนี้ โฆษกรัฐบาลกล่าวว่า นายกรัฐมนตรีย้ําเสมอว่าแรงงานไทยเป็นส่วนสําคัญอย่างมากในการขับเคลื่อนพลัง ความก้าวหน้า และการพัฒนาของประเทศ” นายอนุชา ฯ กล่าว
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาระบบให้บริการผู้ใช้สิทธิบัตรทอง เพิ่มบริการทางเลือก เจ็บป่วยเล็กน้อย 16 อาการ รับยาที่ร้านยาชุมชนอบอุ่นกว่า 500 แห่งทั่วประเทศ พร้อมเปิดให้บริการเร็วๆ นี้
วันจันทร์ที่ 31 ตุลาคม 2565
รัฐบาลเดินหน้าพัฒนาระบบให้บริการผู้ใช้สิทธิบัตรทอง เพิ่มบริการทางเลือก เจ็บป่วยเล็กน้อย 16 อาการ รับยาที่ร้านยาชุมชนอบอุ่นกว่า 500 แห่งทั่วประเทศ พร้อมเปิดให้บริการเร็วๆ นี้
รัฐบาลเดินหน้าพัฒนาระบบให้บริการผู้ใช้สิทธิบัตรทอง เพิ่มบริการทางเลือก เจ็บป่วยเล็กน้อย 16 อาการ รับยาที่ร้านยาชุมชนอบอุ่นกว่า 500 แห่งทั่วประเทศ พร้อมเปิดให้บริการเร็วๆ นี้
วันที่ 31 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญเรื่องสุขภาพของคนไทย เดินหน้าพัฒนาระบบให้บริการผู้ใช้สิทธิบัตรทองอย่างไม่หยุดนิ่ง เพื่อดูแลประชาชนผู้ใช้สิทธิให้เข้าถึงบริการสาธารณสุขที่จําเป็นอย่างครอบคลุมและทั่วถึง ไม่ว่าจะเป็นบริการคัดกรอง บริการตรวจรักษา และบริการฟื้นฟูฯ ที่จําเป็นต่อการดูแล โดยมีเป้าหมายสําคัญเพื่อดูแลสุขภาพให้กับคนไทยทุกคน
นางสาวรัชดา กล่าวว่า รัฐบาลโดยสํานักงานหลักประกันสุขภาพแห่งชาติ (สปสช.) ร่วมกับสภาเภสัชกรรมเพิ่มทางเลือกใหม่ในการดูแลผู้ใช้สิทธิบัตรทอง ให้บริการรับยารักษาอาการเจ็บป่วยเล็กน้อย 16 อาการ ที่ร้านยาชุมชนอบอุ่นใกล้บ้านที่เข้าร่วมกว่า 500 แห่งทั่วประเทศ โดยขอให้ประชาชนสังเกตร้านยาเข้าร่วม ติดสติกเกอร์ด้านหน้า “ร้านยาคุณภาพของฉัน” ซึ่งพร้อมเริ่มให้บริการเร็วๆ นี้ โดยบริการทางเลือกจะครอบคลุมอาการเจ็บป่วยเล็กน้อย 16 กลุ่มอาการ ตามมาตรฐานการให้บริการเภสัชกรรมปฐมภูมิโดยสภาเภสัชกรรม ได้แก่ อาการปวดหัว เวียนหัว ปวดข้อ เจ็บกล้ามเนื้อ ไข้ ไอ เจ็บคอ ปวดท้อง ท้องเสีย ท้องผูก ถ่ายปัสสาวะขัด, ปัสสาวะลําบาก ปัสสาวะเจ็บ ตกขาวผิดปกติ อาการทางผิวหนัง ผื่น คัน บาดแผล ความผิดปกติต่างๆ ที่เกิดขึ้นกับตา และความผิดปกติต่างๆ ที่เกิดขึ้นกับหู พร้อมติดตามอาการหลังรับยา 3 วัน โดยประชาชนผู้ใช้สิทธิบัตรทองไม่ต้องเสียค่าใช้จ่ายใดๆ เนื่องจาก สปสช. ได้สนับสนุนการจ่ายชดเชยให้ร้านยา ทั้งค่าบริการให้คําปรึกษาด้านเภสัชกรรม ค่ายาและเวชภัณฑ์ และค่าติดตามอาการและผลการดูแล เหมาจ่ายในอัตรา 180 บาทต่อครั้ง ส่วนร้านยาชุมชนอบอุ่นที่ร่วมให้บริการ จะต้องผ่านการอบรมและควบคุมโดยสภาเภสัชกรรม ขณะนี้มีจํานวนกว่า 500 แห่งแล้ว
“สําหรับขั้นตอนการเข้ารับบริการ มีด้วยกัน 2 รูปแบบ คือ 1.คนไข้สิทธิบัตรทองติดต่อไปยัง สปสช. ผ่านสายด่วน สปสช. 1330 จะมีเจ้าหน้าที่แนะนําให้รับบริการที่ร้านยาชุมชนอบอุ่นใกล้บ้าน หรือ 2.ดูรายชื่อร้านยาใกล้บ้านที่เข้าร่วมโครงการได้ที่เว็บไซต์ สปสช. www.nhso.go.th หรือสังเกตสติกเกอร์ติดหน้าร้านยา ภายใต้ชื่อ ร้านยาคุณภาพของฉัน ให้บริการเจ็บป่วยเล็กน้อย หลังจากนั้นเมื่อผู้ป่วยสิทธิบัตรทองมาที่ร้านยา เภสัชกรจะคัดกรองสิทธิคนไข้ ให้คําแนะนําและให้ยารักษาตามอาการ หรือแนะนําให้พบแพทย์ เมื่อรับยาจากร้านยาแล้ว เภสัชกรจะติดตามอาการของผู้ป่วยในวันที่ 3 ของการจ่ายยา หากอาการดีขึ้นก็จะสิ้นสุดการดูแล กรณีอาการแย่ลงหรือมีการเปลี่ยนแปลงก็จะมีระบบการจัดการเพื่อส่งต่อเข้าสู่การรักษาต่อไป” นางสาวรัชดา กล่าว
รัฐบาลไทย-ข่าวทำเนียบรัฐบาล-รัฐช่วยธุรกิจ SMEs ต่อเนื่อง! ขยายวงเงินค้ำประกันอีก 5 หมื่นลบ. ผ่านมาตรการ “บสย.พร้อมช่วย” ตั้งแต่ 1 ก.ย. 65 - 9 เม.ย. 66
วันจันทร์ที่ 12 กันยายน 2565
รัฐช่วยธุรกิจ SMEs ต่อเนื่อง! ขยายวงเงินค้ําประกันอีก 5 หมื่นลบ. ผ่านมาตรการ “บสย.พร้อมช่วย” ตั้งแต่ 1 ก.ย. 65 - 9 เม.ย. 66
.....
ปัจจุบันการแพร่ระบาดของโรคโควิด-19 อยู่ในสถานการณ์ที่สามารถควบคุมได้และมีแนวโน้มดีขึ้น ส่งผลให้ภาคธุรกิจบางสาขากําลังกลับมาฟื้นตัว แต่ยังมีผู้ประกอบการอีกจํานวนมาก โดยเฉพาะกลุ่ม SMEs ยังคงได้รับผลกระทบจากเศรษฐกิจที่ชะลอตัว และกําลังมองหาแหล่งเงินทุนเพื่อไปเสริมสภาพคล่องทางธุรกิจ
.
รัฐบาลโดย ก.คลัง ได้เล็งเห็นถึงความสําคัญและความจําเป็น ที่จะต้องช่วยเหลือผู้ประกอบการกลุ่มดังกล่าว จึงเห็นชอบให้ “ขยายวงเงินค้ําประกันสินเชื่อ” ภายใต้ พ.ร.ก.ฟื้นฟู ระยะที่ 2 อีก 50,000 ล้านบาท ผ่านมาตรการ “บสย.พร้อมช่วย” โดยเริ่มใช้ตั้งแต่วันที่ 1 ก.ย. 65 - วันที่ 9 เม.ย. 66
.
สําหรับมาตรการดังกล่าว เป็นการให้ความช่วยเหลือทางการเงินแก่ “ผู้ประกอบธุรกิจที่กําลังก้าวสู่การเปลี่ยนผ่าน” และ “การเปิดประเทศ สู่ BCG Model” ในอัตราดอกเบี้ยต่ํา มีค่าธรรมเนียมค้ําประกันถูกลงเพียง 3% ใน 2 ปีแรก และยังค้ําประกันเต็มวงเงิน
.
ทั้งนี้ กลุ่มธุรกิจเป้าหมายภายใต้ BCG Model ที่ได้รับการสนับสนุน ประกอบด้วย
• กลุ่มดิจิทัลเทคโนโลยี เพื่อเพิ่มประสิทธิภาพการบริหารจัดการธุรกิจ
• กลุ่มที่กําลังปรับไปสู่กระบวนการผลิต และบริการแบบออโตเมชั่น
• กลุ่มธุรกิจด้านสิ่งแวดล้อม ระบบประหยัดพลังงาน พลังงานทดแทน และพลังงานสะอาด
• กลุ่มธุรกิจที่พัฒนาและออกแบบผลิตภัณฑ์ที่เป็นมิตรต่อสิ่งแวดล้อมในรูปแบบ Zero waste
• กลุ่มธุรกิจนวัตกรรมที่เสริมความสามารถในการแข่งขัน
.
อ่านเพิ่มเติม คลิกhttps://www.thaigov.go.th/news/contents/details/59022
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สถาบันการบินพลเรือน รัฐวิสาหกิจสังกัดกระทรวงคมนาคม  เปิดรับสมัครเข้าศึกษาหลักสูตรวิศวกรรมศาสตรบัณฑิต สาขาวิชาวิศวกรรมอิเล็กทรอนิกส์การบิน ประจำปีการศึกษา 2566
วันอังคารที่ 18 ตุลาคม 2565
สถาบันการบินพลเรือน รัฐวิสาหกิจสังกัดกระทรวงคมนาคม  เปิดรับสมัครเข้าศึกษาหลักสูตรวิศวกรรมศาสตรบัณฑิต สาขาวิชาวิศวกรรมอิเล็กทรอนิกส์การบิน ประจําปีการศึกษา 2566
...
สถาบันการบินพลเรือน รัฐวิสาหกิจสังกัดกระทรวงคมนาคม เปิดรับสมัครเข้าศึกษาหลักสูตรวิศวกรรมศาสตรบัณฑิต สาขาวิชาวิศวกรรมอิเล็กทรอนิกส์การบิน ประจําปีการศึกษา 2566 ประกอบไปด้วย 2 แผนการศึกษา ดังนี้
1. แผนการศึกษาแบบเอก วิศวกรรมอิเล็กทรอนิกส์การบิน (ศึกษาทางด้านวิศวกรรมอิเล็กทรอนิกส์การบิน)
2. แผนการศึกษาแบบเอก - โท วิศวกรรมอิเล็กทรอนิกส์การบิน - โทนักบินพาณิชย์ตรี (เป็นการเรียนการสอนเชิงบูรณาการด้านวิศวกรรมอิเล็กทรอนิกส์การบินควบคู่ไปกับการศึกษาตามหลักสูตรฝึกอบรมนักบินพาณิชย์ตรี)
โดยมีรายละเอียดการรับสมัครดังนี้
1. รอบ Early Recruitment (ตั้งแต่วันที่ 1 ตุลาคม 2565 - 18 พฤศจิกายน 2565)
2. รอบ Portfolio (ตั้งแต่วันที่ 10 ธันวาคม 2565 - 13 มกราคม 2566)
3. รอบโควตา Quota (ตั้งแต่วันที่ 1 กุมภาพันธ์ 2566 - 3 มีนาคม 2566)
4. รอบรับตรง (ตั้งแต่วันที่ 15 มีนาคม 2566 - 28 เมษายน 2566)
สําหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741 - 4 หรือ Inbox Facebook: catcthailand
รัฐบาลไทย-ข่าวทำเนียบรัฐบาล-​รัฐบาลเผยรายได้รัฐ 11 เดือนแรก (ตุลาคม 2564 – สิงหาคม 2565) จัดเก็บได้ 2.26 ล้านล้านบาท
วันพฤหัสบดีที่ 22 กันยายน 2565
​รัฐบาลเผยรายได้รัฐ 11 เดือนแรก (ตุลาคม 2564 – สิงหาคม 2565) จัดเก็บได้ 2.26 ล้านล้านบาท
สูงกว่าประมาณการร้อยละ 5.5 สูงกว่าช่วงเดียวกันของปีก่อนร้อยละ 6.8
วันนี้ (22 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า รัฐบาลสามารถจัดเก็บรายได้สุทธิ ในช่วง 11 เดือนแรกของปีงบประมาณ 2565 (ตุลาคม 2564 – สิงหาคม 2565) จํานวน 2,256,250 ล้านบาท โดยเป็นจํานวนที่สูงกว่าประมาณการตามเอกสารงบประมาณ 117,898 ล้านบาท หรือร้อยละ 5.5 และสูงกว่าช่วงเดียวกันของปีก่อนร้อยละ 6.8
กรมสรรพากรสามารถจัดเก็บรายได้รวม 1,867,250 ล้านบาท เพิ่มขึ้นจากช่วงเดียวกันปีงบประมาณก่อน 248,422 ล้านบาท หรือเพิ่มขึ้นร้อยละ 15.3 และสูงกว่าประมาณการร้อยละ 14.6 หรือ 238,187 ล้านบาท เนื่องจากมีการขยายตัวของเศรษฐกิจ การบริโภค และมูลค่าการนําเข้า ที่ส่งผลให้ภาษีมูลค่าเพิ่ม และภาษีนิติบุคคลสูงกว่าประมาณการ
ในขณะที่ กรมสรรพสามิต จัดเก็บรายได้ในช่วง 11 เดือนแรกของปีงบประมาณ 2565 อยู่ที่ 465,823 ล้านบาท ลดลงจากในช่วงเดียวกันของปีงบประมาณก่อน 28,730 ล้านบาท หรือลดลงร้อยละ 5.8 และต่ํากว่าประมาณการร้อยละ 15 หรือ 82,253 ล้านบาท เนื่องจากการลดอัตราภาษีสรรพสามิตสําหรับน้ํามันดีเซล เพื่อช่วยบรรเทาความเดือดร้อนของประชาชนเป็นการชั่วคราวจากราคาน้ํามันดิบในตลาดโลกปรับตัวสูงขึ้น
กรมศุลกากรจัดเก็บรายได้อยู่ที่ 100,894 ล้านบาท โดยมากกว่าช่วงเดียวกันจากปีงบประมาณก่อน 7,309 ล้านบาท หรือเพิ่มขึ้นร้อยละ 7.8 และสูงกว่าประมาณการร้อยละ 9.5 หรือ 8,794 ล้านบาท
“จากผลการจัดเก็บรายได้ของรัฐบาลแสดงถึงสัญญาณทางเศรษฐกิจที่ปรับตัวดีขึ้น การกําหนดนโยบายที่สอดคล้อง สอดรับกับสถานการณ์ รวมทั้งตัวเลขการบริโภคและการท่องเที่ยวของไทยที่เริ่มกลับมาดีขึ้น หลังจากมีการเปิดให้นักท่องเที่ยวเข้ามาท่องเที่ยวในประเทศ ซึ่งส่งผลดีต่อการจัดเก็บรายได้ของรัฐบาล ทั้งนี้ รัฐบาลตระหนักดีถึงความท้าทายในปัจจุบันที่โลกและประเทศไทยกําลังเผชิญ และประเมิน ศึกษา หาแนวทางการดําเนินนโยบายที่เหมาะสมอย่างต่อเนื่อง เพื่อให้สอดคล้องกับการพัฒนาทางเศรษฐกิจ และสังคม เพื่อวิถีชีวิตที่ดีขึ้นของพี่น้องประชาชน" นายอนุชา ฯ กล่าว
รัฐบาลไทย-ข่าวทำเนียบรัฐบาล-​รัฐบาลติดตามสถานการณ์และเฝ้าระวังสถานการณ์พายุโนรูอย่างใกล้ชิด เตรียมพร้อมรับมืออย่างเต็มที่ ประชาสัมพันธ์ให้ประชาชนรับทราบถึงสถานการณ์ ตลอดจนดูแลช่วยเหลือประชาชนที่ได้รับผลกระทบ
วันพฤหัสบดีที่ 29 กันยายน 2565
​รัฐบาลติดตามสถานการณ์และเฝ้าระวังสถานการณ์พายุโนรูอย่างใกล้ชิด เตรียมพร้อมรับมืออย่างเต็มที่ ประชาสัมพันธ์ให้ประชาชนรับทราบถึงสถานการณ์ ตลอดจนดูแลช่วยเหลือประชาชนที่ได้รับผลกระทบ
​รัฐบาลติดตามสถานการณ์และเฝ้าระวังสถานการณ์พายุโนรูอย่างใกล้ชิด เตรียมพร้อมรับมืออย่างเต็มที่ ประชาสัมพันธ์ให้ประชาชนรับทราบถึงสถานการณ์ ตลอดจนดูแลช่วยเหลือประชาชนที่ได้รับผลกระทบ
วันนี้ (29 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยถึงสถานการณ์ล่าสุดของพายุโนรู โดยเมื่อเวลา 11.00 น. ของวันนี้ (29 กันยายน 2565) พายุดีเปรสชัน “โนรู” มีศูนย์กลางอยู่บริเวณอําเภอ จตุรพักตรพิมาน จ.ร้อยเอ็ด โดยกําลังเคลื่อนตัวทางทิศตะวันตกค่อนทางเหนือเล็กน้อยอย่างช้าๆ คาดว่าจะอ่อนกําลังลงเป็นหย่อมความกดอากาศต่ากําลังแรง ในระยะต่อไป ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกําลังแรง ส่งผลทําให้มีฝนตกหนัก หลายพื้นที่ และมีฝนตกหนักมากบางแห่งบริเวณภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ โดยมีลมแรงในภาคตะวันออกเฉียงเหนือ และภาคกลาง
ทั้งนี้ แต่ละจังหวัดได้เตรียมพร้อมรับมืออย่างเต็มที่ พร้อมกับมีการประชาสัมพันธ์ให้ประชาชนรับทราบถึงสถานการณ์ เพื่อให้เกิดการตื่นตัว รวมทั้งได้เตรียมอุปกรณ์อพยพชาวบ้าน รวมถึงสัตว์เลี้ยงต่าง ๆ ในขณะที่ กรมชลประทานก็ได้เตรียมทั้งเครื่องสูบน้ํา-ผลักดันน้ํา ติดตั้งเพิ่มเร่งระบายน้ํา และรถอาหาร เพื่อช่วยบรรเทาความเดือดร้อนประชาชนผู้ที่ได้รับผลกระทบ นอกจากนี้ หน่วยงานที่เกี่ยวข้องได้ลงพื้นที่สํารวจผลกระทบและความเดือดร้อนของประชาชน หลังจากน้ําท่วมพื้นที่การเกษตร และพื้นที่โดยรอบเป็นวงกว้าง ซึ่งเบื้องต้นแต่ละพื้นที่ก็ได้สํารวจและรายงานความเสียหายและผลกระทบที่เกิดขึ้นไปยังทางจังหวัดเพื่อให้การช่วยเหลือด้วยแล้ว
ขอให้ประชาชนในบริเวณที่ได้รับผลกระทบระมัดระวังอันตรายจากฝนตกหนักถึงหนักมากและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม สําหรับประชาชนที่อาศัยบริเวณชายฝั่งให้ระวังอันตรายจากคลื่นที่ซัดเข้าหาฝั่งไว้ด้วย ทั้งนี้ ทุกหน่วยงานที่เกี่ยวข้องยังคงเฝ้าระวังป้องกัน ดูแล ให้การช่วยเหลือประชาชนโดยเฉพาะในพื้นที่เสี่ยงภัยอย่างต่อเนื่อง
รัฐบาลไทย-ข่าวทำเนียบรัฐบาล-​Deputy PM to chair policy committee for national image enhancement through soft power
วันจันทร์ที่ 29 สิงหาคม 2565
​Deputy PM to chair policy committee for national image enhancement through soft power
​Deputy PM to chair policy committee for national image enhancement through soft power
August 29, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the 206/2565 Order of the Prime Minister’s Office, dated August 19, 2022, on appointment of a policy committee for national image enhancement through soft power, with Deputy Prime Minister Supattanapong Punmeechaow as chair, and Minister of Culture as vice chair. Members of the committee include concerned permanent secretaries, i.e., permanent secretaries to Ministry of Foreign Affairs, Ministry of Tourism and Sports, Ministry of Commerce, Ministry of Culture, Ministry of Digital Economy and Society, Ministry of Higher Education, Science, Research and Innovation, and secretary general of National Economic and Social Development Council, as well as representatives from the private sector, such as director-general of Thailand Development Research Institute (TDRI), president of Federation of Thai Industries, president of Chamber of Commerce and Board of Trade of Thailand, and president of Digital Council of Thailand. The policy committee for national image enhancement through soft power is authorized and tasked to determine goals and strategic plans for the development of the country’s soft power, and national image enhancement.
According to the acting Government Spokesperson, the Government strives to promote Thailand’s soft power as a new driving force for economic growth and international trade promotion. The policy committee for national image enhancement through soft power will mobilize an integrative effort of the public and private sectors to promote and generate genuine economic value of the Thai soft power.
รัฐบาลไทย-ข่าวทำเนียบรัฐบาล-รัฐบาลเร่งเพิ่มประสิทธิภาพการดำเนินการเรื่องร้องทุกข์ของสำนักงานปลัดสำนักนายกรัฐมนตรี สายด่วน 1111 ให้รวดเร็ว ตรวจสอบติดตามได้  มีกรอบเวลาแก้ไขชัดเจน
วันอังคารที่ 11 ตุลาคม 2565
รัฐบาลเร่งเพิ่มประสิทธิภาพการดําเนินการเรื่องร้องทุกข์ของสํานักงานปลัดสํานักนายกรัฐมนตรี สายด่วน 1111 ให้รวดเร็ว ตรวจสอบติดตามได้  มีกรอบเวลาแก้ไขชัดเจน
รัฐบาลเร่งเพิ่มประสิทธิภาพการดําเนินการเรื่องร้องทุกข์ของสํานักงานปลัดสํานักนายกรัฐมนตรี สายด่วน 1111 ให้รวดเร็ว ตรวจสอบติดตามได้  มีกรอบเวลาแก้ไขชัดเจน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เมื่อวันที่ 11 ตุลาคม 2565 รับทราบและเห็นชอบการเพิ่มประสิทธิภาพการดําเนินการเรื่องร้องทุกข์ของสํานักงานปลัดสํานักนายกรัฐมนตรี กับหน่วยงานเครือข่าย (สปน.) ดังนี้
1.พัฒนาเพิ่มประสิทธิภาพระบบการจัดการเรื่องราวร้องทุกข์
​1.1 ด้านเทคโนโลยีดิจิทัล พัฒนาแพลตฟอร์มของระบบการจัดการเรื่องราวร้องทุกข์ เช่น ระบบติดตามผลเรื่องร้องทุกข์ เพื่อให้ประชาชนสามารถติดตามผลความคืบหน้า ได้ด้วยตนเองได้ทุกที่ทุกเวลา และระบบการประเมินติดตามผลความพึงพอใจ โดยประชาชนสามารถประเมินให้กับหน่วยงานได้ทันที
1.2 ด้านกระบวนการและฐานข้อมูลขับเคลื่อนการจัดตั้งศูนย์รับเรื่องร้องเรียน แบบเบ็ดเสร็จ โดยบูรณาการเชื่อมโยงฐานข้อมูลเรื่องร้องทุกข์ของหน่วยงานราชการ กับระบบการจัดการเรื่องราวร้องทุกข์ของศูนย์รับเรื่องราวร้องทุกข์ของรัฐบาล 1111
2. ด้านกลไกและวิธีการจัดการเรื่องร้องทุกข์เช่น
2.1 จัดให้มีช่องทางการรับเรื่องร้องทุกข์เช่น จุดบริการประชาชน1111 ตู้ ป.ณ.1111 สายด่วนของรัฐบาล 1111 เว็บไซต์ www.1111.go.th และ โมบายแอปพลิเคชัน PSC 1111
2.2 บูรณาการความร่วมมือในการดําเนินการในระดับกระทรวง/กรม จังหวัด รัฐวิสาหกิจ และหน่วยงานอิสระ 330 หน่วยงาน
2.3 ปรับเปลี่ยนแนวทางการประสานงานเรื่องร้องทุกข์กับสํานักงานตํารวจแห่งชาติ (ตช.)โดยส่งเรื่องร้องทุกข์ที่อยู่ในหน้าที่และอํานาจของ ตช.ให้สํานักงานจเรตํารวจพิจารณาดําเนินการโดยส่งเรื่องต่อให้กองบัญชาการ/ตํารวจภูธรภาคดําเนินการและติดตาม เรืองร้องทุกข์เพื่อรายงานผลให้ทราบ ซึ่งปัจจุบันอยู่ระหว่างการพัฒนา “ระบบบริหารจัดการเรื่องร้องเรียนของ สนง. จเรตํารวจออนไลน์” โดย สปน. ได้ประชุมหารือร่วมกันเพื่อหาแนวทางการประสานงานเรื่องร้องทุกข์ร่วมกัน และเสนอ นายกรัฐมนตรีเห็นชอบตามแนวทางดังกล่าว
2.4 กําหนดระยะเวลาแล้วเสร็จของงาน โดยหากมีกฎหมาย ระเบียบกําหนดไว้ เป็นการเฉพาะให้หน่วยงานพิจารณาการดําเนินการให้เป็นไปตามกฎหมายเป็นล าดับแรก ซึ่งปัจจุบันมีหน่วยงานที่แจ้งข้อมูลระยะเวลาแล้วเสร็จ 18หน่วยงาน ได้แก่ (1) กรณีเรื่องร้องเรียนทั่วไป กาหนดระยะเวลาแล้วเสร็จในเบื้องต้น 15วันทําการ (2) กรณีเรื่องร้องเรียนที่มีความยุ่งยากซับซ้อน ยังไม่สามารถกําหนดระยะเวลาได้ชัดเจน และ (3) กรณีการกหนดระยะเวลาเป็นภาพรวม เช่น 30 วันทําการ เป็นต้น
พร้อมกันนี้ยังมอบหมายให้ส่วนราชการที่เกี่ยวข้องดําเนินการพัฒนาปรับปรุงการให้บริการ/ การปฏิบัติงานเรื่องร้องทุกข์ดังนี้ 1. ขอความร่วมมือให้หน่วยงานที่เกี่ยวข้องกําหนดกรอบระยะเวลาแล้วเสร็จ ในการแก้ไขปัญหาเรื่องร้องทุกข์ เพื่อให้ประชาชนทราบถึงระยะเวลา ในการดําเนินการแก้ไขปัญหา ซึ่งจะช่วยให้ลดเวลารอคอยและลดการติดตามเรื่อง กับผู้ปฏิบัติงาน 2. ผลักดันให้เกิดการขยายผลและเชื่อมโยงเครือข่ายด้านการจัดการเรื่องร้องทุกข์ ไปยังระดับภูมิภาคและท้องถิ่น เพื่อให้ปัญหาความเดือดร้อนของประชาชนได้รับการดูแลแก้ไขอย่างครอบคลุมและเป็นธรรม น.ส. ทิพานัน กล่าว
รัฐบาลไทย-ข่าวทำเนียบรัฐบาล-​นายกรัฐมนตรีห่วงใยประชาชนในเทศกาลลอยกระทง แนะปฏิบัติตามมาตรการความปลอดภัย กำชับเจ้าท่า ปภ. ตรวจโป๊ะ ท่าน้ำ
วันอาทิตย์ที่ 6 พฤศจิกายน 2565
​นายกรัฐมนตรีห่วงใยประชาชนในเทศกาลลอยกระทง แนะปฏิบัติตามมาตรการความปลอดภัย กําชับเจ้าท่า ปภ. ตรวจโป๊ะ ท่าน้ํา
​นายกรัฐมนตรีห่วงใยประชาชนในเทศกาลลอยกระทง แนะปฏิบัติตามมาตรการความปลอดภัย กําชับเจ้าท่า ปภ. ตรวจโป๊ะ ท่าน้ํา สถานที่จัดงาน พร้อมเข้มงวดห้ามจุดพลุ ปล่อยโคมลอยในพื้นที่รอบสนามบินทุกแห่งป้องกันอุบัติเหตุต่ออากาศยาน
วันนี้ 6 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลได้คาดการณ์ว่าเทศกาลลอยกระทงในปีนี้ ซึ่งตรงกับวันอังคารที่ 8 พ.ย. 65 จะมีประชาชนออกไปร่วมงานเป็นจํานวนมากเนื่องจากเป็นปีที่สถานการณ์โควิด19 คลี่คลาย
พล.อ.ประยุทธ์ จันทร์โอชา นายกรัฐมนตรีและรมว.กลาโหม มีความยินดีที่ปีนี้ประชาชนจะได้กลับมาร่วมกันสืบสานประเพณีสําคัญของประเทศ ซึ่งหลายหน่วยงานก็ได้กลับมาจัดงานอย่างยิ่งใหญ่เพื่อกระตุ้นการท่องเที่ยวและกิจกรรมทางเศรษฐกิจ อย่างไรก็ตาม นายกรัฐมนตรีก็แสดงความห่วงใย พร้อมกับขอให้ประชาชนถือปฏิบัติตามข้อแนะนําเกี่ยวกับมาตรการความปลอดภัยด้านต่างๆ อาทิ ความปลอดภัยจากโควิด19 ที่แม้สถานการณ์จะคลี่คลายแล้วแต่ก็ยังพบผู้ติดเชื้อกระจายตัวในพื้นที่ต่างๆ หากต้องเข้าไปอยู่ในพื้นที่มีคนจํานวนมากก็ขอให้สวมหน้ากากอนามัย ใช้แอลกอฮอล์ล้างมือเมื่อสัมผัสสิ่งของต่างๆ หรือกรณีที่ต้องเข้าไปอยู่ในพื้นที่ที่มีคนแออัด ขอให้ใช้ความระมัดระวังศึกษาเส้นทางการหลบหนีเอาตัวรอดจากอุบัติการณ์ต่างๆ
ทั้งนี้ นายกรัฐมนตรีขอให้กระทรวงคมนาคมกําชับกรมเจ้าท่ามีการตรวจสอบโป๊ะ ท่าน้ําต่างๆ โดยเฉพาะในจุดที่มีการจัดงานลอยกระทงที่จะมีคนมาร่วมจํานวนมาก ให้ดูแลให้สถานที่อยู่ในสภาพแข็งแรง มีความพร้อม หรือหากจุดใดมีความเสี่ยงต้องประกาศเตือนประชาชนอย่างชัดเจน ทางด้านกระทรวงมหาดไทยให้กําชับกรมป้องกันและบรรเทาสาธารณภัย หน่วยงานท้องถิ่น ให้จัดเตรียมเจ้าหน้าที่ให้พร้อมออกอํานวยความสะดวกและให้ความช่วยเหลือประชาชนกรณีเกิดเหตุต่างๆ
น.ส.ไตรศุลี กล่าวว่า นายกรัฐมนตรียังห่วงใยถึงกรณีการละเล่นตามประเพณีต่างๆ อาทิ การจุดปะทัด จะพลุ ปล่อยโคม ซึ่งที่ผ่านมาพบว่าเป็นสาเหตุของอุบัติเหตุไฟไหม้ในช่วงลอยกระทงเกือบทุกปี ซึ่งขณะนี้หลายจังหวัดได้ออกประกาศห้ามเพื่อลดผลเดือดร้อนของประชาชนแล้ว จึงขอให้มีการติดตามข้อกําหนดต่างๆของท้องถิ่นที่ตนเองอาศัยด้วย เช่น ในพื้นที่กรุงเทพมหานคร ได้มีประกาศกรุงเทพมหานคร เรื่อง มาตรการป้องกันอันตรายจากการจุดและปล่อยบั้งไฟ พลุ ตะไล โคมควัน หรือวัตถุอื่นใดที่คล้ายคลึงกัน ในช่วงวันลอยกระทง ประจําปี 2565 ที่ห้ามไม่ให้มีการให้จุดพลุ ประทัด และห้ามปล่อยโคมลอยในพื้นที่กรุงเทพฯ เด็ดขาด หากฝ่าฝืนจะโทษจําคุกไม่เกิน 3 ปี หรือปรับไม่เกิน 60,000 บาท หรือ ทั้งจําทั้งปรับ ส่วนจังหวัดอื่นๆ ในปริมณฑลเช่น จังหวัดสมุทรปราการก็มีประกาศห้ามเช่นเดียวกัน
นอกจากนี้ ขอให้ประชาชนที่อาศัยอยู่ในพื้นที่โดยรอบท่าอากาศยานทุกแห่งงดการจุดพลุ ปล่อยโคม หรือวัตถุใดๆขึ้นสู่อากาศ เพื่อไม่ให้รบกวนการขึ้น ลง และกระทบความปลอดภัยของอากาศยานและผู้โดยสาร ซึ่งปัจจุบันนี้มีกฎหมายหลายฉบับที่ออกมาป้องกันเหตุอันตราย ทั้งข้อกําหนดของท้องถิ่นข้างต้น ประมวลกฎหมายอาญา พระราชบัญญัติ(พ.ร.บ.)การเดินอากาศ (ฉบับที่ 14) พ.ศ.2562 พ.ร.บ.ว่าด้วยความผิดบางประการต่อการเดินอากาศ พ.ศ.2558 ซึ่งทั้งหมดกําหนดบทลงโทษอาญาทั้งปรับและจําคุกต่อผู้ฝ่าฝืน และหากเกิดเหตุร้ายแรงขึ้นจะมีโทษถึงประหารชีวิต
รัฐบาลไทย-ข่าวทำเนียบรัฐบาล-ธพว. ร่วมแสดงพลังวันต่อต้านคอร์รัปชัน 6 ก.ย.65 ประกาศจุดยืนองค์กรซื่อสัตย์ สุจริต โปร่งใส ตรวจสอบได้
วันอังคารที่ 6 กันยายน 2565
ธพว. ร่วมแสดงพลังวันต่อต้านคอร์รัปชัน 6 ก.ย.65 ประกาศจุดยืนองค์กรซื่อสัตย์ สุจริต โปร่งใส ตรวจสอบได้
SME D Bank ร่วมกิจกรรมงานวันต่อต้านคอร์รัปชัน ประจําปี 2565 ภายใต้แนวคิด “ผู้นํา...กับการปราบโกง” จัดโดยองค์กรต่อต้านคอร์รัปชัน (ประเทศไทย) หรือ ACT เพื่อแสดงพลังตระหนักถึงความสําคัญของระบบธรรมาภิบาล การต่อต้านคอร์รัปชัน
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank พร้อมคณะผู้บริหารและเจ้าหน้าที่ธนาคาร ร่วมกิจกรรมงานวันต่อต้านคอร์รัปชัน ประจําปี 2565 ภายใต้แนวคิด “ผู้นํา...กับการปราบโกง” จัดโดยองค์กรต่อต้านคอร์รัปชัน (ประเทศไทย) หรือ ACT เพื่อแสดงพลังตระหนักถึงความสําคัญของระบบธรรมาภิบาล การต่อต้านคอร์รัปชัน และเป็นการแสดงเจตนารมณ์อันแน่วแน่ในการป้องกันและต่อต้านการทุจริตในองค์กรให้เกิดเป็นรูปธรรม พร้อมปฏิบัติหน้าที่และบริหารองค์กรอย่างซื่อสัตย์ สุจริต โปร่งใส ตรวจสอบได้ เป็นไปตามหลักธรรมาภิบาล โดยมี นายวิเชียร พงศธร ประธาน ACT กล่าวต้อนรับ
ภายในงาน มีการใช้จัดเวทีเสวนาระดมผู้นําตั้งแต่ระดับท้องถิ่น จังหวัด และระดับชาติ ร่วมแลกเปลี่ยนประสบการณ์การปราบโกง อาทิ นายอาคม เติมพิทยาไพสิฐ รัฐมนตรีว่าการกระทรวงการคลัง นายชัชชาติ สิทธิพันธุ์ ผู้ว่าราชการกรุงเทพมหานคร รวมถึง ผู้ว่าราชการจังหวัด ผู้นําองค์กรปกครองส่วนท้องถิ่น และประชาชน เข้าร่วมแลกเปลี่ยนมุมมอง จัด ณ ลานเวทีใหญ่ ชั้น M สถานีกลางบางซื่อ กรุงเทพฯ เมื่อวันที่ 6 กันยายน 2565
รัฐบาลไทย-ข่าวทำเนียบรัฐบาล-บีโอไอ เยือนกรุงปารีส
วันพฤหัสบดีที่ 22 กันยายน 2565
บีโอไอ เยือนกรุงปารีส
สํานักงานเศรษฐกิจการลงทุน ณ กรุงปารีส ได้จัดกิจกรรมส่งเสริมและชักจูงการลงทุนบริษัทรายสําคัญในฝรั่งเศสที่มีศักยภาพจะเข้าไปลงทุนในประเทศไทย
เมื่อวันที่ 19-20 ก.ย. 2565 สํานักงานเศรษฐกิจการลงทุน ณ กรุงปารีส ได้จัดกิจกรรมส่งเสริมและชักจูงการลงทุนในฝรั่งเศส โดยนางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน ได้นําคณะฯ เดินทางเยือนกรุงปารีส มีวัตถุประสงค์เพื่อพบหารือกับบริษัทรายสําคัญที่มีศักยภาพจะเข้าไปลงทุนในประเทศไทย ในอุตสาหกรรมอากาศยานและอวกาศ ยานยนต์ การควบคุมระบบราง และการผลิตไฟฟ้าจากพลังงานหมุนเวียน รวมถึงสร้างเครือข่ายความร่วมมือด้านการลงทุนกับหน่วยงานพันธมิตรภาคเอกชนของฝรั่งเศส
นอกจากนี้ คณะฯ ได้ร่วมหารือกับนายฟรองซัวส์ กอร์แบง (François Corbin) รองประธานสภานายจ้างฝรั่งเศสในต่างประเทศ (MEDEF International: MEDEFi) เพื่อให้ข้อมูลความคืบหน้าเกี่ยวกับนโยบายส่งเสริมการลงทุนในอุตสาหกรรมเป้าหมายที่ใช้เทคโนโลยี สิทธิประโยชน์ทางด้านภาษีและมิใช่ภาษี รวมทั้งการเปิดตัววีซ่าประเภทใหม่ “Long – Term Resident Visa: LTR Visa” ที่มีผลบังคับใช้อย่างเป็นทางการตั้งแต่วันที่ 1 กันยายน 2565 โดยมีวัตถุประสงค์ในการดึงดูดผู้พํานักชาวต่างชาติกลุ่มใหม่ที่มีศักยภาพสูงเข้ามาในประเทศไทย นอกจากนี้ ยังมีผู้แทนจากสํานักงานคณะกรรมการนโยบายเขตพัฒนาพิเศษภาคตะวันออก (Eastern Economic Corridor - EEC) ร่วมให้ข้อมูลความคืบหน้าเกี่ยวกับการพัฒนาในเขตพัฒนาพิเศษภาคตะวันออกผ่านระบบการประชุมทางไกลด้วย
รัฐบาลไทย-ข่าวทำเนียบรัฐบาล-โฆษกรัฐบาลเผยสถานการณ์ล่าสุดพายุโนรู รัฐบาลประสานทุกหน่วยเตรียมพร้อมสรรพกำลัง และเครื่องมือ ติดตาม ประเมินสถานการณ์อย่างใกล้ชิด ให้ความช่วยเหลือประชาชนทันท่วงที
วันพุธที่ 28 กันยายน 2565
โฆษกรัฐบาลเผยสถานการณ์ล่าสุดพายุโนรู รัฐบาลประสานทุกหน่วยเตรียมพร้อมสรรพกําลัง และเครื่องมือ ติดตาม ประเมินสถานการณ์อย่างใกล้ชิด ให้ความช่วยเหลือประชาชนทันท่วงที
โฆษกรัฐบาลเผยสถานการณ์ล่าสุดพายุโนรู รัฐบาลประสานทุกหน่วยเตรียมพร้อมสรรพกําลัง และเครื่องมือ ติดตาม ประเมินสถานการณ์อย่างใกล้ชิด ให้ความช่วยเหลือประชาชนทันท่วงที
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่ารัฐบาลโดยทุกหน่วยงานที่เกี่ยวข้อง ติดตาม ประเมินสถานการณ์พายุโนรูอย่างใกล้ชิด พร้อมให้การช่วยเหลือประชาชนในพื้นที่หากได้รับผลกระทบ
วันนี้ (28 กันยายน 2565) ตามประกาศของกรมอุตุนิยมวิทยา เวลา 10.00 น. พายุไต้ฝุ่น “โนรู” บริเวณแขวงเซกอง ประเทศลาว ได้อ่อนกําลังเป็นพายุโซนร้อนแล้ว โดยมีศูนย์กลางอยู่ห่างทิศตะวันออกของอําเภอเขมราฐ จังหวัดอุบลราชธานี ประมาณ 150 กิโลเมตร
คาดว่าพายุนี้จะเคลื่อนเข้าปกคลุมภาคตะวันออกเฉียงเหนือตอนล่างบริเวณจังหวัดอํานาจเจริญและอุบลราชธานีในคืนนี้ และอ่อนกําลังลงเป็นพายุดีเปรสชัน
ทั้งนี้ ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกําลังค่อนข้างแรง ส่งผลทําให้มีฝนตกหนักหลายพื้นที่และมีฝนตกหนักมากบางแห่งกับมีลมแรงบริเวณภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้
“รัฐบาลขอให้ประชาชนระวังอันตรายจากฝนตกที่สะสม อาจทําให้เกิดน้ําท่วมฉับพลันน้ําป่าไหลหลาก และ อันตรายจากคลื่นที่ซัดเข้าหาฝั่ง ทั้งนี้ ทุกหน่วยงานที่เกี่ยวข้อง จัดประชุมหารือ เตรียมการ เตรียมพร้อมสรรพกําลังและเครื่องมือ ประเมินสถานการณ์ ลงพื้นที่ รองรับสถานการณ์อย่างต่อเนื่อง ตลอดจน เพื่อปรับแผนการดําเนินการ และให้ความช่วยเหลือชีวิต และทรัพย์สินประชาชนให้ตรงจุด และทันการณ์” นายอนุชาฯ กล่าว
ทั้งนี้ ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-Govt Spokesperson discloses construction progress of Automotive and Tyre Testing, Research and Innovation Center
วันจันทร์ที่ 3 ตุลาคม 2565
Govt Spokesperson discloses construction progress of Automotive and Tyre Testing, Research and Innovation Center
Govt Spokesperson discloses construction progress of Automotive and Tyre Testing, Research and Innovation Center
October 3, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the construction of Automotive and Tyre Testing, Research and Innovation Center (ATTRIC), which is now over 50% in progress, and is expected to open for full service in 2026, following the cabinet’s resolution in 2016 to approve ATTRIC establishment by Ministry of Industry’s Thai Industrial Standards Institute.
ATTRIC is located in the Eastern Economic Corridor (EEC), and is established with an aim to enhance the country’s automotive industry into Super Cluster for modern vehicle industry, and to upgrade Thailand’s automotive, parts, and tire industries. It will be a learning center that will pass on technology to relevant sectors.
According to the Government Spokesperson, the establishment of ATTRIC will also contribute the Government’s plan to promote Thailand as world’s major EV manufacturing base, employment creation, and technology transfer.
รัฐบาลไทย-ข่าวทำเนียบรัฐบาล-สธ.กำชับสถานพยาบาล เตรียมรับมือพายุ “โนรู” ไม่ให้กระทบบริการประชาชน
วันอังคารที่ 27 กันยายน 2565
สธ.กําชับสถานพยาบาล เตรียมรับมือพายุ “โนรู” ไม่ให้กระทบบริการประชาชน
ปลัดกระทรวงสาธารณสุข กําชับสถานพยาบาลทุกแห่งเตรียมพร้อมรับมือ ฝนตกหนัก น้ําท่วมฉับพลัน จากอิทธิพลพายุ “โนรู” ในช่วงวันที่ 28 กันยายน – 1 ตุลาคม นี้ พร้อมติดตามสถานการณ์ใกล้ชิด ป้องกันความเสี่ยงที่อาจได้รับผลกระทบ
ปลัดกระทรวงสาธารณสุข กําชับสถานพยาบาลทุกแห่งเตรียมพร้อมรับมือ ฝนตกหนัก น้ําท่วมฉับพลัน จากอิทธิพลพายุ “โนรู” ในช่วงวันที่ 28 กันยายน – 1 ตุลาคม นี้ พร้อมติดตามสถานการณ์ใกล้ชิด ป้องกันความเสี่ยงที่อาจได้รับผลกระทบโดยใช้หลักป้องกัน ยกสูง เคลื่อนย้าย สํารองยาเวชภัณฑ์ เตรียมหาสถานที่สํารอง-รพ.สนาม เผื่อจําเป็น ไม่ให้กระทบบริการประชาชน
วันนี้ (27 กันยายน 2565) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า จากการเฝ้าระวังและประเมินสถานการณ์ภูมิอากาศของประเทศไทย พบว่า ตั้งแต่ช่วงเดือนสิงหาคม เป็นต้นมา มีฝนตกหนักอย่างต่อเนื่อง โดยตั้งแต่วันที่ 15 สิงหาคม 2565 – ปัจจุบัน มีรายงานผู้เสียชีวิตสะสม 15 ราย บาดเจ็บ 21 ราย และยังมีสถานการณ์น้ําล้นตลิ่งใน 5 จังหวัด และน้ําท่วมฉับพลัน น้ําป่าไหลหลาก ในอีก 16 จังหวัด ซึ่งขณะนี้สถานพยาบาลในสังกัดทุกแห่งยังเปิดให้บริการได้เป็นปกติ มีเพียง รพ.สต. 2 แห่งใน อ.บางบาล จ.พระนครศรีอยุธยา ที่เปิดให้บริการได้บางส่วน
สําหรับในช่วงวันที่ 28 กันยายน – 1 ตุลาคม นี้ พายุโซนร้อน “โนรู” จะส่งอิทธิพลโดยตรงต่อประเทศไทย ทําให้มีฝนตกหนักหลายพื้นที่ ร่วมกับลมแรง ซึ่งอาจทําให้เกิดน้ําท่วมฉับพลันและน้ําป่าไหลหลาก รวมถึงอันตรายอื่นๆ ได้ ขอให้สถานพยาบาลทุกแห่งเร่งสํารวจความแข็งแรงของสิ่งก่อสร้าง อาคาร รวมถึงระบบไฟส่องสว่าง และซ่อมแซมส่วนที่ชํารุดให้มีความปลอดภัย ดูแลอาคารสถานที่และครุภัณฑ์ที่อาจได้รับผลกระทบ โดยใช้หลักป้องกัน ยกสูง เคลื่อนย้าย รวมถึงเฝ้าระวังติดตามสถานการณ์ และผลกระทบด้านโรคและภัยสุขภาพที่อาจจะเกิดขึ้น พร้อมทั้งสํารองยา เวชภัณฑ์ และอุปกรณ์ทางการแพทย์ ให้เพียงพอต่อการให้บริการ หากมีความเสี่ยงสูงที่จะได้รับผลกระทบจากสถานการณ์น้ําท่วม ให้จัดหาสถานที่สํารองหรือจัดตั้งโรงพยาบาลสนามเมื่อจําเป็น เพื่อไม่ให้เกิดผลกระทบต่อผู้มารับบริการ
ทั้งนี้ ส่วนกลางได้เตรียมสนับสนุนยาช่วยเหลือผู้ประสบภัย เสื้อชูชีพ รองเท้าบู๊ท ไฟฉาย และประสานหน่วยงานในพื้นที่เพื่อแจกจ่ายให้กับประชาชนต่อไป และหากมีความจําเป็นสามารถขอรับการสนับสนุนมาที่ส่วนกลางได้ สําหรับประชาชนขอให้ระมัดระวังสุขภาพอนามัยเป็นพิเศษ ทั้งเรื่องอาหาร น้ําดื่ม โดยเฉพาะโรคที่มากับน้ําท่วมและหลังน้ําลด เช่น ตาแดง ท้องร่วง น้ํากัดเท้า และฉี่หนู หากเจ็บป่วยสามารถไปรับบริการได้ที่สถานพยาบาลใกล้บ้าน หรือหากเจ็บป่วยฉุกเฉิน โทรแจ้งสายด่วน 1669 ได้ตลอด 24 ชั่วโมง
**************************27 กันยายน 2565
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ลงพื้นที่จังหวัดหนองบัวลำภู ให้กำลังใจครอบครัวผู้เสียชีวิตและบาดเจ็บจากเหตุการณ์โศกนาฏกรรมที่เกิดขึ้น
วันศุกร์ที่ 7 ตุลาคม 2565
ปลัดกระทรวงยุติธรรม ลงพื้นที่จังหวัดหนองบัวลําภู ให้กําลังใจครอบครัวผู้เสียชีวิตและบาดเจ็บจากเหตุการณ์โศกนาฏกรรมที่เกิดขึ้น
ปลัดกระทรวงยุติธรรม ลงพื้นที่จังหวัดหนองบัวลําภู ให้กําลังใจครอบครัวผู้เสียชีวิตและบาดเจ็บจากเหตุการณ์โศกนาฏกรรมที่เกิดขึ้น
ในวันศุกร์ที่ 7 ตุลาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม ได้มอบหมายให้ นางพงษ์สวาท กายอรุณสุทธิ์ ปลัดกระทรวงยุติธรรม ลงพื้นที่ ณ องค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู โดยมี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เดินทางไปให้กําลังใจและติดตามความคืบหน้าการเร่งให้ความช่วยเหลือและเยียวยาครอบครัวของผู้เสียชีวิตจากเหตุการณ์ความสูญเสียที่เกิดขึ้นในจังหวัดหนองบัวลําภู ตามพระราชบัญญัติค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ. 2559 และกระบวนการทางกฎหมายโดยเร่งด่วน ซึ่งได้กําชับให้สํานักงานยุติธรรมจังหวัดหนองบัวลําภูเร่งให้ประสานหลักฐานในการให้ความช่วยเหลือต่อไป พร้อมทั้งเข้าเยี่ยมให้กําลังใจผู้ที่ได้รับบาดเจ็บ จํานวน 4 ราย ณ โรงพยาบาลหนองบัวลําภู
รัฐบาลไทย-ข่าวทำเนียบรัฐบาล-รัฐบาลเห็นชอบให้ไทยเสนอตัวเป็นเจ้าภาพกีฬาซีเกมส์และอาเซียนพาราเกมส์
วันพุธที่ 5 ตุลาคม 2565
รัฐบาลเห็นชอบให้ไทยเสนอตัวเป็นเจ้าภาพกีฬาซีเกมส์และอาเซียนพาราเกมส์
วันพุธที่ 5 ตุลาคม 2565
รัฐบาลเห็นชอบให้ไทยเสนอตัวเป็นเจ้าภาพกีฬาซีเกมส์และอาเซียนพาราเกมส์
ต่อจากนี้ไป ขอเชิญรับฟังไทยคู่ฟ้า
รัฐบาลเห็นชอบให้ประเทศไทยเสนอตัวเป็นเจ้าภาพจัดการแข่งขันกีฬาซีเกมส์ ครั้งที่ 33
และกีฬาอาเซียนพาราเกมส์ ในปี พ.ศ.2568 กรอบวงเงินรวม 2,055 ล้านบาท โดยเป็นงบประมาณแผ่นดิน
1,683 ล้านบาท ร่วมกับรายรับจากฝ่ายสิทธิประโยชน์ ค่าจําหน่ายบัตรเข้าชมการแข่งขัน
และค่าลงทะเบียนเข้าร่วมการแข่งขัน มีจังหวัดเป้าหมายที่จะร่วมเป็นเจ้าภาพ ได้แก่ จ.เชียงใหม่ ชลบุรี
นครราชสีมา สงขลา กทม. และกลุ่มจังหวัดอันดามัน ประกอบด้วย จ.กระบี่ ตรัง พังงา ภูเก็ต ระนอง
และสตูล เพื่อแสดงภาพลักษณ์ที่ดีและศักยภาพความพร้อมในทุกด้านของไทยสู่สายตาประชาคมอาเซียน
สร้างความเชื่อมั่นแก่นักท่องเที่ยวและนักลงทุนนานาชาติ ตลอดจนสร้างรายได้จากการใช้จ่ายของนักกีฬา
เจ้าหน้าที่ และผู้เกี่ยวข้องราว 12,000 คน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุมัติงบ 5,283 ล้านบาท 2,086 โครงการ 69  จังหวัด เพื่อก่อสร้าง ปรับปรุง ซ่อมแซมถนน และพัฒนาแหล่งเก็บกักน้ำ ในความรับผิดชอบของ อปท.
วันอังคารที่ 30 สิงหาคม 2565
อนุมัติงบ 5,283 ล้านบาท 2,086 โครงการ 69  จังหวัด เพื่อก่อสร้าง ปรับปรุง ซ่อมแซมถนน และพัฒนาแหล่งเก็บกักน้ํา ในความรับผิดชอบของ อปท.
อนุมัติงบ 5,283 ล้านบาท 2,086 โครงการ 69  จังหวัด เพื่อก่อสร้าง ปรับปรุง ซ่อมแซมถนน และพัฒนาแหล่งเก็บกักน้ํา ในความรับผิดชอบของ อปท.
วันที่ 30 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี อนุมัติงบประมาณ 5,282,570,100 บาท เพื่อก่อสร้าง ปรับปรุง ซ่อมแซมถนน และพัฒนาแหล่งเก็บกักน้ําที่อยู่ในความรับผิดชอบขององค์กรปกครองส่วนท้องถิ่น ที่ได้รับความเสียหายจากสาธารณภัย หรือเพื่อแก้ไขปัญหาความเดือดร้อนให้กับประชาชนพื้นที่ใน 69 จังหวัด จํานวน 2,086 โครงการ เพื่อเร่งฟื้นฟูสิ่งก่อสร้าง ถนน และพัฒนาแหล่งกักเก็บน้ําในพื้นที่ของ อปท. ให้สามารถกลับมาใช้งานได้ปกติและมีประสิทธิภาพโดยเร็ว โดยครอบคลุมทั่วประเทศทุกภูมิภาค
ทั้งนี้ หน่วยรับงบประมาณ ประกอบด้วย
- องค์การบริหารส่วนจังหวัด จํานวน 12 จังหวัด 414 โครงการ วงเงิน 528,498,100 บาท
-เทศบาลนคร จํานวน 1 จังหวัด 2 โครงการ วงเงิน 20,989,000 บาท
-เทศบาลเมือง จํานวน 10 จังหวัด 19 โครงการ วงเงิน 67,192,100 บาท
-กรมส่งเสริมการปกครองท้องถิ่น จํานวน 68 จังหวัด 1,651 โครงการ วงเงิน 4,665,890,900 บาท
-เทศบาลตําบล จํานวน 58 จังหวัด 430 โครงการ วงเงิน 1,230,243,800 บาท
-องค์การบริหารส่วนตําบล จํานวน 68 จังหวัด 1,221 โครงการ วงเงิน 3,435,647,100 บาท
วงเงินงบประมาณ จําแนกตามภาค ดังนี้
-ภาคเหนือ จํานวน 9 จังหวัด 183 โครงการ วงเงิน 346.13 ล้านบาท
-ภาคตะวันออกเฉียงเหนือ จํานวน 19 จังหวัด 883 โครงการ วงเงิน 1,884.28 ล้านบาท
-ภาคกลาง จํานวน 16 จังหวัด 580 โครงการ วงเงิน 1,146.00ล้านบาท
-ภาคตะวันออก จํานวน 7 จังหวัด 52 โครงการ วงเงิน 142.02 ล้านบาท
-ภาคตะวันตก จํานวน 5 จังหวัด 65 โครงการ วงเงิน 325.90 ล้านบาท
-ภาคใต้ จํานวน 13 จังหวัด 323 โครงการ วงเงิน 1,438.24 ล้านบาท
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวเพิ่มเติมเกี่ยวกับโครงการก่อสร้าง ปรับปรุง ซ่อมแซมถนน และพัฒนาแหล่งเก็บกักน้ําที่อยู่ในความร่วมรับผิดชอบของ อปท. เช่น ก่อสร้างถนนคอนกรีตเสริมเหล็ก ซ่อมแซมถนนลาดยางมะตอย ปรับปรุงผิวจราจรจากลูกรังเป็นถนนหินคลุกบดอัด ซ่อมแซมไหล่ถนน ขุดลอกคูคลองและขุดสระน้ําเป็นต้น ซึ่งที่ประชุม ครม. เน้นย้ํา ให้จัดทําแผนปฏิบัติงานและแผนการใช้จ่ายงบประมาณให้แล้วเสร็จภายในเดือนกันยายน 2565 โดยคํานึงถึงประโยชน์สูงสุดของราชการและประชาชนด้วย
รัฐบาลไทย-ข่าวทำเนียบรัฐบาล-มท.1 ชงมาตรการเร่งด่วนเข้า ครม. ลดค่า ft เดือน กันยายน เพื่อบรรเทาความเดือดร้อนของประชาชน
วันอังคารที่ 27 กันยายน 2565
มท.1 ชงมาตรการเร่งด่วนเข้า ครม. ลดค่า ft เดือน กันยายน เพื่อบรรเทาความเดือดร้อนของประชาชน
มท.1 ชงมาตรการเร่งด่วนเข้า ครม. ลดค่า ft เดือน กันยายน เพื่อบรรเทาความเดือดร้อนของประชาชน
วันนี้ (27 กันยายน 2565) เวลา 08.30 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า จากสถานการณ์ราคาพลังงานอันเนื่องมาจากปัญหาความขัดแย้งในภูมิภาคยุโรป ประกอบกับความต้องการใช้พลังงานของโลกที่คาดว่าจะเพิ่มขึ้นตามรอบฤดูกาล ทําให้คาดว่าราคาพลังงานของประเทศจะมีแนวโน้มปรับตัวเพิ่มขึ้น เพื่อบรรเทาผลกระทบในการลดภาระค่าครองชีพให้แก่ประชาชนผู้ใช้ไฟฟ้า กระทรวงมหาดไทยจึงได้เสนอมาตรการเร่งด่วนด้านพลังงานเพื่อบรรเทาผลกระทบต่อประชาชนจากสถานการณ์ราคาพลังงาน แก่ที่ประชุมคณะรัฐมนตรี (ครม.) โดยได้เสนอขอส่วนลดอัตราค่าไฟฟ้าผันแปร (ค่า ft) ให้แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก (ไม่รวมส่วนราชการและรัฐวิสาหกิจ) ที่มีการใช้ไฟฟ้าไม่เกิน 300 หน่วยต่อเดือน ประจําเดือนพฤษภาคม ถึง เดือนสิงหาคม 2565 ไปแล้วนั้น
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า เพื่อเป็นการบรรเทาภาระค่าใช้จ่ายของประชาชนอย่างต่อเนื่อง กระทรวงมหาดไทย จึงเสนอขอความเห็นชอบให้การไฟฟ้านครหลวงและการไฟฟ้าส่วนภูมิภาค ใช้จ่ายในวงเงิน 2,231,102,000 บาท สําหรับค่าไฟเดือนกันยายน 2565 เพื่อให้ส่วนลดอัตราค่าไฟฟ้าให้แก่ผู้ใช้ไฟฟ้าประเภทบ้านอยู่อาศัยที่ใช้ไฟฟ้าไม่เกิน 500 หน่วยต่อเดือน โดยเป็นกรอบวงเงินของการไฟฟ้านครหลวง จํานวน 419,995,000 บาท และเป็นกรอบวงเงินของการไฟฟ้าส่วนภูมิภาค จํานวน 1,811,107,000 บาท
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวทิ้งท้ายว่า รัฐบาลโดยนายกรัฐมนตรีได้ให้แนวทางสําคัญในการทํางานเพื่อช่วยเหลือประชาชนที่ได้รับผลกระทบให้มากที่สุด ในรูปแบบ และวิธีการที่เหมาะสม จากงบประมาณที่มีจํากัด ซึ่งต้องการให้เกิดผลกระทบต่อประชาชนน้อยที่สุด รวมทั้งแบ่งเป็นมาตรการระยะสั้นช่วยเหลือทันที เพื่อบรรเทาความเดือดร้อน และมาตรการช่วยเหลือระยะยาว เพื่อให้การเติบโตอย่างยั่งยืน ซึ่งกระทรวงมหาดไทย ก็ได้สั่งการไปยังหน่วยงานที่เกี่ยวข้องในสังกัด ทั้งในส่วนกลาง และส่วนภูมิภาคร่วมพิจารณาแนวทางการแก้ไขปัญหา และดําเนินมาตรการต่าง ๆ อย่างต่อเนื่อง เพื่อบรรเทาความเดือดร้อนของประชาชนให้ครอบคลุมทุกมิติ
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 23 -29 กันยายน 2565
วันศุกร์ที่ 30 กันยายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 23 -29 กันยายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 23 -29 กันยายน 2565 พบการกระทําผิด จํานวน 257 คดี คิดเป็นเงินค่าปรับ 3.44 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 23 - 29 กันยายน 2565) พบว่ามีการกระทําผิด จํานวน 257 คดี คิดเป็นเงินค่าปรับ 3.44 ล้านบาท โดยแยกเป็น สุรา จํานวน 174 คดี ค่าปรับ 1.35 ล้านบาท ยาสูบ จํานวน 47 คดี ค่าปรับ 1.46 ล้านบาท ไพ่ จํานวน 7 คดี ค่าปรับ 0.06 ล้านบาท น้ํามันและผลิตภัณฑ์น้ํามัน จํานวน 7 คดี ค่าปรับ 0.04 ล้านบาท น้ําหอม จํานวน 1 คดี ค่าปรับ 0.08 ล้านบาท รถจักรยานยนต์ จํานวน 11 คดี ค่าปรับ 0.13 ล้านบาท และสินค้าอื่น ๆ จํานวน 10 คดี ค่าปรับ 0.32 ล้านบาท โดยมีของกลางแยกเป็นสุรา จํานวน 604.710 ลิตร ยาสูบ จํานวน 2,206 ซอง ไพ่ จํานวน 253 สํารับ น้ํามันและผลิตภัณฑ์น้ํามัน จํานวน 400.000 ลิตร น้ําหอม จํานวน 198 ขวด รถจักรยานยนต์ จํานวน 9 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 29 กันยายน 2565 พบว่ามีการกระทําผิด จํานวน 26,994 คดี คิดเป็นเงินค่าปรับ 486.63 ล้านบาท โดยแยกเป็น สุรา จํานวน 14,702 คดี ค่าปรับ 127.01 ล้านบาท ยาสูบ จํานวน 9,132 คดี ค่าปรับ 246.71 ล้านบาท ไพ่ จํานวน 402 คดี ค่าปรับ 4.06 ล้านบาท น้ํามันและผลิตภัณฑ์น้ํามัน จํานวน 877 คดี ค่าปรับ 29.64 ล้านบาท น้ําหอม จํานวน 108 คดี ค่าปรับ 10.38 ล้านบาท รถจักรยานยนต์ จํานวน 1,108 คดี ค่าปรับ จํานวน 27.24 ล้านบาท และสินค้าอื่น ๆ จํานวน 665 คดี ค่าปรับ 41.59 ล้านบาท โดยมีของกลางแยกเป็นน้ําสุรา จํานวน 461,307.208 ลิตร ยาสูบ จํานวน 3,384,018 ซอง ไพ่ จํานวน 23,399 สํารับ น้ํามันและผลิตภัณฑ์น้ํามัน จํานวน 1,043,063.000 ลิตร น้ําหอม จํานวน 303,245 ขวด รถจักรยานยนต์ จํานวน 1,420 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/864-2565-23-29-2565-43
รัฐบาลไทย-ข่าวทำเนียบรัฐบาล-รมว.อว. ประชุมหารือร่วมกับผู้บริหารมหาวิทยาลัยราชภัฏนครปฐม
วันพฤหัสบดีที่ 29 กันยายน 2565
รมว.อว. ประชุมหารือร่วมกับผู้บริหารมหาวิทยาลัยราชภัฏนครปฐม
รมว.อว. ประชุมหารือร่วมกับผู้บริหารมหาวิทยาลัยราชภัฏนครปฐม
วันที่ 2 กันยายน 2565 เวลา 08.00-19.00 น. ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษาวิทยาศาสตร์ วิจัยและนวัตกรรม พร้อมด้วย ปลัดกระทรวงการอุดมศึกษา ผู้ตรวจราชการ อว. ผู้ช่วยปลัดกระทรวงฯ ประชุมหารือร่วมกับผู้บริหารมหาวิทยาลัยราชภัฏนครปฐม ในระหว่างพิธีรับพระราชทานปริญญาบัตร ณ ห้องประชุมสภามหาวิทยาลัย สํานักอธิการบดี อาคารเฉลิมพระเกียรติ 50 พรรษา มหาวชิราลงกรณ์ มหาวิทยาลัยราชภัฏนครปฐม
รัฐบาลไทย-ข่าวทำเนียบรัฐบาล-รมว.สุชาติ ร่วมคณะ นายกฯ ลงบึงกาฬ วางศิลาฤกษ์สะพานมิตรภาพแห่งที่ 5 หวังสร้างงาน หนุนท่องเที่ยว เศรษฐกิจไทย - สปป.ลาว
วันศุกร์ที่ 28 ตุลาคม 2565
รมว.สุชาติ ร่วมคณะ นายกฯ ลงบึงกาฬ วางศิลาฤกษ์สะพานมิตรภาพแห่งที่ 5 หวังสร้างงาน หนุนท่องเที่ยว เศรษฐกิจไทย - สปป.ลาว
รมว.สุชาติ ร่วมคณะ นายกฯ ลงบึงกาฬ วางศิลาฤกษ์สะพานมิตรภาพแห่งที่ 5 หวังสร้างงาน หนุนท่องเที่ยว เศรษฐกิจไทย - สปป.ลาว
วันที่28ตุลาคม2565นายสุชาติชมกลิ่นรัฐมนตรีว่าการกระทรวงแรงงานร่วมคณะพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่จังหวัดบึงกาฬเพื่อประกอบพิธีวางศิลาฤกษ์โครงการก่อสร้างสะพานมิตรภาพไทย-ลาวแห่งที่ 5 (บึงกาฬ-บอลิคําไซ)ณบริเวณพื้นที่ก่อสร้างโครงการฯบ้านดอนยมหมู่ที่2ต.ไคสีอ.เมืองจ.บึงกาฬโดยนายกรัฐมนตรีและคณะได้พบปะกับอาสาสมัครแรงงานประชาชนและหัวหน้าส่วนราชการหน่วยงานที่เกี่ยวข้องที่มาร่วมต้อนรับจากนั้นนายกรัฐมนตรีและคณะได้ข้ามฝั่งไปยังพื้นที่วางศิลาฤกษ์โครงการฯแขวงบอลิคําไซสปป.ลาวโดยมีดร.คําพันวิพาวันนายกรัฐมนตรีแห่งสาธารณรัฐประชาธิปไตยประชาชนลาวให้การต้อนรับ
นายสุชาติกล่าวว่าท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ให้ความสําคัญกับการส่งเสริมการท่องเที่ยวการคมนาคมเพื่อขับเคลื่อนการพัฒนาเศรษฐกิจและสังคมสําหรับโครงการก่อสร้างสะพานมิตรภาพไทย-ลาวแห่งที่5บึงกาฬบอลิคําไซพร้อมโครงข่ายเป็นยุทธศาสตร์การพัฒนาขีดความสามารถในการแข่งขันของภาคตะวันออกเฉียงเหนือในกลุ่มอนุภูมิภาคตอนบนและยุทธศาสตร์การพัฒนาจังหวัดบึงกาฬและจังหวัดใกล้เคียงที่เกี่ยวข้องกับการพัฒนาเศรษฐกิจการค้าการลงทุนระหว่างประเทศการเชื่อมโยงเส้นทางการคมนาคมและขนส่งระหว่างประเทศการเชื่อมโยงเส้นทางการคมนาคมและขนส่งระหว่างประเทศไทยกับสปป.ลาวสําหรับรองรับปริมาณการเดินทางและการขนส่งสินค้าที่เพิ่มมากขึ้นโครงการดังกล่าวจะเกิดประโยชน์ต่อประชาชนและทั้งสองประเทศเนื่องจากแขวงบอลิคําไซของสปป.ลาวจะกลายเป็นศูนย์กลางทางการค้าระดับภูมิภาคและเป็นเส้นทางขนส่งแห่งใหม่สําหรับไทยลาวและเวียดนามด้วยโดยจะเป็นเส้นทางสั้นที่สุดที่เชื่อมระหว่างทั้ง3ประเทศที่สําคัญจะทําให้เกิดประโยชน์ในด้านต่างๆได้แก่ด้านเศรษฐกิจมีการลงทุนเพิ่มขึ้นการค้าไทย–ลาวสะดวกขึ้นต้นทุนการผลิตและการขนส่งหรือถ่ายเทสินค้าลดลงเพิ่มขีดความสามารถในการแข่งขันของประเทศด้านสังคมประชาชนสองฝั่งมีความสัมพันธ์ที่ดีต่อกันสะดวกในการเดินทางเชื่อมโยงและทํากิจกรรมร่วมกันด้านท่องเที่ยวทําให้เกิดการท่องเที่ยวของสองประเทศเข้มข้นคึกคักมากขึ้นและด้านแรงงานเกิดการจ้างงานเพิ่มมากขึ้นทั้งในภาคบริการและการผลิตจากการลงทุนการคมนาคมและเศรษฐกิจที่ดีขึ้นอีกด้วย
นายสุชาติกล่าวต่อสําหรับสถานการณ์ด้านแรงงานปัจจุบันมีแรงงานต่างด้าวสัญชาติลาวที่ได้รับอนุญาตทํางานในประเทศไทยจํานวน239,632คนเป็นแรงงานประเภททั่วไป239,172คนแรงงานฝีมือและอื่นๆ451คนในส่วนของจังหวัดบึงกาฬปัจจุบันมีกําลังแรงงาน192,198คนมีสถานประกอบการในระบบประกันสังคม713แห่งผู้ประกันตน38,944คนแรงงานต่างด้าว1,627คนเป็นสัญชาติลาว1,222คนส่วนใหญ่อยู่ในประเภทกิจการจําหน่ายอาหารและเครื่องดื่มรองลงมาเป็นกิจการเกษตรและปศุสัตว์งานบ้านและครัวเรือนที่เหลือเป็นสัญชาติเมียนมา296คนกัมพูชา81คนและสัญชาติอื่นๆ66คนมีอาสาสมัครแรงงาน53คนนอกจากนี้กระทรวงแรงงานยังได้มีความร่วมมือกับสปป.ลาวในหลายๆด้านอาทิบันทึกความเข้าใจว่าด้วยความร่วมมือด้านแรงงาน(MOU)ข้อตกลงด้านการจ้างแรงงานความร่วมมือด้านการพัฒนาฝีมือแรงงานไทย–สปป.ลาวและความร่วมมือด้านการประกันสังคมเป็นต้น
+++++++++++++++++++
กองเผยแพร่และประชาสัมพันธ์
28ตุลาคม2565